PRITARTA

 Molėtų rajono savivaldybės

 tarybos 2017 m. kovo d.

 sprendimu Nr. B1-

**MOLĖTŲ ŠVIETIMO CENTRO DIREKTORIAUS 2016 METŲ VEIKLOS ATASKAITA**

**1.Trumpa įstaigos veiklos rezultatų apžvalga.**

 Molėtų švietimo centras (toliau Švietimo centras) – savivaldybės biudžetinė įstaiga, įstaigos kodas 195400173, įsteigtas 2001 m. balandžio 5 d. Molėtų rajono savivaldybės tarybos sprendimu Nr. 36, reorganizavus kultūros ir švietimo skyriaus padalinį. Švietimo centras akredituotas - LR ŠMM ministro įsakymas Nr. ISAK-27, akreditacijos pažymėjimas AP Nr. 015 yra Lietuvos suaugusiųjų švietimo, Lietuvos švietimo centrų darbuotojų, Trečiojo amžiaus universitetų asociacijų narys.

 2016 m. Švietimo centre dirbo 11 darbuotojų, 11 etatų: direktorė (edukologijos magistrė), 3 metodininkės (aukštasis pedagoginis išsilavinimas, 1 edukologijos magistrė), 1 vyr. finansininkė (aukštesnysis finansinis), 1 informacinių technologijų specialistė (aukštasis universitetinis išsilavinimas, edukologijos magistrė), 1 vadybininkas (profesinis išsilavinimas), 3 vairuotojai, sekretorė (0,5 et.).

 Švietimo centras naudojasi nemokamomis duomenų bazėmis: “Lietuvos juridinių duomenų baze“, ŠVIS, AIKOS, LIBIS, Molėtų rajono mokinių ir pedagogų duomenų bazėmis. Buhalterinė apskaita tvarkoma biudžeto – buhalterine apskaitos programa Finas, biblioteka - MOBIS programa. Interneto duomenų perdavimo greitis 100 Mbps, interneto svetainė <http://sc.moletai.lt> Švietimo centro veiklos misija - kuriame ir realizuojame suaugusiųjų poreikį tenkinančias kvalifikacijos tobulinimo programas, skleidžiame besimokančios organizacijos kultūrą, ugdome poreikį nuolat mokytis, įgyvendiname steigėjo deleguotas funkcijas. Esame formuojanti ir efektyviai tenkinanti mokytojų, jų komandų, bendruomenės narių nuolatinio mokymo/si, kvalifikacijos tobulinimo poreikius institucija. Pagrindinę veiklą – pedagogų kvalifikacijos tobulinimą, vykdėme pagal numatytas kryptis, atsižvelgdami į respublikos ir rajono švietimo prioritetus, ugdymo įstaigų, mokytojų, Trečiojo amžiaus universiteto dalyvių, kitų suaugusiųjų grupių poreikius. Rengėme įvairios trukmės kvalifikacijos tobulinimo programas, organizavome įvairių formų (seminarai, paskaitos, edukacinės išvykos, kursai, konferencijos, apskrito stalo diskusijos, metodinės dienos) kvalifikacijos tobulinimo renginius, organizavome Mokyklų tarybos, rajono mokytojų metodinę veiklą, mokyklų vadovų ir mokytojų keitimąsi gerąja darbo patirtimi. Rengėme rajoninius renginius (olimpiados, konkursai, mokymai, šventės) mokiniams, koordinavome dalyvavimą zoniniuose, respublikiniuose renginiuose. Organizavome (pirkome transporto paslaugas, aprangą dalyviams, rūpinomės gyvenimo, maitinimo sąlygomis ir kt.) rajono 10 kolektyvų, 212 žmonių dalyvavimą respublikinėje Dainų šventėje „Tu mums viena“. Dirbome su rajono Mokinių taryba. 2016 m. tapome Europos savanorių tarnybos (EST) ambasadoriais. Esame EURODESK atstovai Molėtuose. Teikėme profesinio orientavimo paslaugas, koordinavome ir administravome rajono Mokinių ir Pedagogų duomenų bazių tvarkymą, rengėme konsultacijas minėtais klausimais. Organizavome nemokamų leidinių, gautų iš ŠMM Švietimo aprūpinimo centro, Nacionalinės mokyklų vertinimo agentūros, ugdymo įstaigoms pristatymą, skirstymą ir išdavimą, aprūpinome įstaigas mokykline dokumentacija. Teikėme bibliotekos-informacinio centro paslaugas pedagogams, rajono gyventojams. Transporto paslaugas teikėme savivaldybės biudžetinėms įstaigoms, mokinių ekskursijoms, išvykoms, savivaldybės administracijai. Detalius Švietimo centro kiekvieno mėnesio renginių planus teikėme ugdymo įstaigoms elektroniniu paštu. Išsamią informaciją apie veiklas, renginius, programų anotacijas skelbėme Švietimo centro interneto svetainėje [http://sc.moletai.lt](http://sc.moletai.lt/). Kvalifikacijos tobulinimo renginių programas, vykdymo laiką skelbėme LR ŠMM AIKOS renginių registre.

 2016 m. organizavome 313 renginių (2015 m. -164). Bendras dalyvių skaičius – 6758 (2015 m. 4183). Parengėme 141 kvalifikacijos tobulinimo programą, 20 programų prilyginta akredituotoms. 2016 m. išdavėme1078 kvalifikacijos tobulinimo pažymėjimus, 854 kvalifikacijos tobulinimo pažymas, 51 pažymą – lektoriams. Organizavome 24 edukacines išvykas įvairių dalykų mokytojams, mokyklų vadovams, Mokyklų metodinės tarybos nariams, mokiniams.

 Mokiniams suorganizuota 123 renginiai (617 akad. val., 2469 dalyviai). Seminarus, mokymus, edukacines išvykas, metodinius renginius organizavome pagal mokytojų, mokyklų bendruomenių poreikį. Rengėme kvalifikacijos tobulinimo programos, ieškojome lektorių vykdydami konkrečius mokyklų užsakymus. Dažnai mokymai vyko mokyklose, visai mokyklosbendruomenei. Vykdėme įvairių formų ir trukmės kvalifikacijos tobulinimo renginius, mokytojų kompetencijoms plėtoti.

Koordinavome rajono dalykų mokytojų 20 metodinių būrelių - Mokyklų metodinės tarybos veiklą. Organizavome rajoninę mokytojų metodinę konferencijas: „Kaip ūgtelėti 2016-2017 m. metais?“, „Skaitymo strategijų taikymas įvairių dalykų pamokose, siekiant mokinių pažangos“ bendradarbiaujant su Giedraičių A. Jaroševičiaus gimnazija, „Mokymasis kitaip“, bendradarbiaujant su Alantos gimnazija, konferenciją „Ikimokyklinio ir priešmokyklinio ugdymo kokybė kaip siekiame? – apskrities pedagogams, tradicine tapusią rajono mokinių ir mokytojų kūrybinių darbų parodą „Ką sudėčiau krašto knygon...“, 13 – tus metus su Lietuvos geologijos tarnyba organizavome edukacinę išvyką mokytojams „Negyvosios gamtos ir archeologinių paveldo objektų praktinis pažinimas Šiaurės rytų Lietuvos aukštumose“, edukacinę išvyką „Suvalkijos literatūrinio paveldo kūrybiškas panaudojimas ugdymo procese“.

 Kaip Europos savanorių tarnybos ambasadoriai Molėtuose – dalyvavome mokymuose, organizavome 2 žymius renginius Molėtų r. jaunimui „Europos dieną švęskime kartu“ ir „EST švenčia 20 Molėtuose“ , kuriuose informavome jaunimą apie mobilumo mokymosi, savanorystės ir darbo tikslais galimybes, apie vietinės savanorystės galimybes. 60 jaunų žmonių dalyvavo paskaitose, pristatė vietines iniciatyvas, susitiko su aktyviais savanoriais, dalyvavo protmūšyje, lankėsi EST20 nuotraukų parodoje.

 Organizavome 26 rajonines dalykų olimpiadas ir konkursus. Dalyvavo 889 mokiniai. Respublikiniuose renginiuose dalyvavo 38 mokiniai. Mokiniams organizuota 40 renginių, dalyvavo 1582 mokiniai.

 Renginių kokybei, atitikimui keliamiems reikalavimams, centro veiklos kokybei nustatyti atlikome Švietimo centro vidinį įsivertinimą pagal LR ŠMM nustatytą tvarką.

 Švietimo centro bibliotekos 2016 m. fondo ištekliai:  2049 egz., 1833  pavadinimų spaudiniai, 191 egz. elektroninės informacijos laikmenos, 60 egz. vaizdo įrašų. Bibliotekos fondas tvarkomas MOBIS sistema, duomenų bazę sudaro 2001 bibliografinis įrašas. Organizavome naujų pedagoginių leidinių parodas. Bibliotekos paslaugomis naudojosi švietimo darbuotojai, kiti rajono gyventojai.

Įdiegėme Semi plius programą kvalifikacijos tobulinimo renginių registrui tvarkyti.

 Rezultatyviai bendradarbiavome su visomis rajono ugdymo, kultūros įstaigomis, su Širvintų, Kaišiadorių, Anykščių, Zarasų, Ignalinos, Utenos, Ukmergės, Rokiškio mokytojais, savivaldybių mokytojų švietimo centrais, Ugdymo plėtotės, Pilietinių iniciatyvų, Paramos vaikams, Lietuvos mokinių neformaliojo ugdymo, Lietuvos geologijos tarnyba ir kt.

 Molėtų Trečiojo amžiaus universiteto fakultetai veikė Molėtuose, Alantoje, Balninkuose, Suginčiuose, Joniškyje, Inturkėje. Įvyko 150 renginių, dalyvavo 2575 dalyviai, užsiėmimus vedė 66 lektoriai.

 2016 m. gavome 0,2 tūkst. EUR lėšų iš 2 proc. gyventojų pajamų mokesčio.

 2016 m. naudojome 6 transporto priemones, dirbo 3 vairuotojai, nuvažiuota 84,2 tūkst. km.,

Transporto priemonių kurui bei išlaikymui (detalės, remontas, kelių, tech. apžiūrų, draudimui mokestis) panaudota 20,8 tūkst. EUR.

**2. Pagrindiniai įstaigos vadovo metų veiklos rezultatai pagal pareigybės aprašyme nurodytas funkcijas.**

 Įgyvendinamas Švietimo centro Strateginis 2011-2017 m. planas, dėliojamos gairės 2018 – 2021 m. Įgyvendinome 2016 m. veiklos planą. Organizavau kiekvieno mėnesio veiklos plano- grafiko parengimą, vadovaujantis 2016 m. veiklos planu, atliekamais mokyklų poreikio kvalifikacijos tobulinimui tyrimais. Rezultatas – renginiai pagal mokyklų poreikį, pagal švietimui keliamus reikalavimus ir prioritetus, įvairi pasiūla. Derinu, tvirtinu kvalifikacijos tobulinimo programas. Rezultatas – programos parengiamos pagal švietimui keliamus reikalavimus, mokyklų, metodinės tarybos pasiūlymus, poreikį. Prižiūriu dokumentų valdymą ir saugojimą. Rezultatas – švietimo centro dokumentai valdomi, vadovaujantis Dokumentų rengimo, tvarkymo ir apskaitos taisyklėmis. Užtikrinu buhalterinės apskaitos ir susietų dokumentų valdymą. Rezultatas – įstaigos veikla vyksta pagal teisės aktų numatytus reikalavimus. Atnaujinau Vidaus tvarkos taisykles, darbuotojų pareigybių aprašus. Darbuotojai susipažindinti ir juos vykdo. Sudarytos sąlygos darbuotojų profesiniam tobulėjimui. Pedagoginiai darbuotojai kvalifikaciją tobulina pagal asmeninių kompetencijų tobulinimo planą. Inicijavau 2016 m. Švietimo centro veiklos įsivertinimą pagal galiojančius teisės aktus. 2 kartus per metus atlikau ugdymo įstaigų poreikių kvalifikacijos tobulinimui, Švietimo centro veiklos tobulinimui išsiaiškinimą, anketinę apklausą. Rengiau informaciją, koordinavau informacijos apie Švietimo centrą viešinimą (interneto svetainė, žiniasklaida). Bendradarbiavau su savivaldybės ir Lietuvos respublikos institucijomis, dirbančiomis kvalifikacijos tobulinimo srityje, dirbau švietimo centrų darbuotojų asociacijos valdyboje –savalaikė informacija teikiama Švietimo centrui, vykdomi bendri renginiai.

**3. Praėjusių metų įstaigos vadovo svarbiausios iniciatyvos ir spręstos problemos bei keliami nauji einamųjų metų uždaviniai ir laukiantys iššūkiai.**

 Inicijavau ir rengiau 2016 m. Švietimo centro įsivertinimą, pagal LR ŠMM patvirtintas tvarkas, koordinuoju kiekvieno mėnesio renginių planą, vadovaujantis 2016 m. veiklos planu, inicijavau, derinau kvalifikacijos tobulinimo programų rengimą, jų atitiktį ne tik numatytiems prioritetams, bet ir ugdymo įstaigų poreikiams. Bendradarbiaudama su LR ŠMM, UPC organizavau rajono mokytojų metodinę dieną, iniciavau mokytojų gerosios patirties sklaidą, koordinavau mokyklų vadovų, biologijos mokytojų kvalifikacijos tobulinimą, mokyklų Metodinės tarybos veiklą, skatinau jų motyvaciją veiklai. Inicijavau Semi plius programos įdiegimą Švietimo centre kvalifikacijos tobulinimo renginių registrui tvarkyti. Dirbau Molėtų Trečiojo amžiaus universiteto koordinatorės darbą. Inicijavau ir dirbau, kad gautume labdaros būdu krovininį automobilį iš Vokietijos. Rengėme paraiškas 3 projektams. Priežasčių nežinome, todėl sunku tobulinti šią sritį. Pradėjau dirbti neformalaus suaugusiųjų švietimo koordinatoriaus darbas savivaldybėje - atlikau veiklas kaip kiti koordinatoriai: mokėmės, tarėmės, inicijavau neformalaus suaugusiųjų švietimo programų finansavimo metodikos parengimą savivaldybės tarybai patvirtinti. Su šia veikla sietinas lanksčios mokymosi visą gyvenimą užtikrinančios sistemos rajone kūrimas, įvairių suaugusiųjų ugdymosi modelių paieška ir diegimas. Aktyviai dirbau Lietuvos švietimo centrų darbuotojų asociacijos valdyboje. Tai bene vienintelė institucija koordinuojanti pedagogų švietimo centrų veiklas.

**Nauji einamųjų metų uždaviniai ir laukiantys iššūkiai.**

 Mažėja mokytojų, mokinių skaičius, bet nemažėja reikalavimai ugdymo kokybei. Reikia vis daugiau kūrybiškumo, lankstumo, gebėjimų, vykdant mokytojų kvalifikacijos tobulinimo funkciją, organizuojant neformalias mokinių veiklas. Dirbsime mokinių profesinio konsultavimo ir informavimo darbus. Molėtų trečiojo amžiaus universitetas 2017 m. baigs 2 metų trukmės veiklą. Atliksime poreikių analizę dėl Molėtų TAU veiklos atnaujinimo, veiklos poreikio seniūnijose. Parengsime Molėtų neformalaus suaugusiųjų švietimo veiksmų planą suaugusiųjų poreikį. Poreikiui tirti nėra metodikų, todėl išmanymo, laiko reikalaujantis darbas. Pagal galimybes dalyvausime projektinėje veikloje, kad gautume papildomą finansavimą, rezultatyvioms veikloms. Toliau kūrybiškai, bendradarbiaujant su ugdymo, kultūros įstaigomis, seniūnijomis spręsime patalpų suaugusiųjų mokymuisi klausimą.

 Aktualūs lieka transporto atnaujinimo, turimo priežiūros, remonto klausimai. Garažų teritorijos apsauga, tinkamų darbo sąlygų vairuotojams sudarymas (transporto priemonių švara, vandens, kanalizacijos, elektros ūkio tvarkymas ir pan.).

 Švietimo centro darbuotojai atsakingi, nuolat besimokantys, gebantys surasti sprendimus įvairių situacijų atvejais. Būti sprendimo ne problemos dalimi- mokomės visa komanda kartu ir nuolat.

Molėtų švietimo centro direktorė

Romualda Žvinienė